[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Caerdydd yn benderfynol o orffen ar nodyn uchel ym Mharc yr Arfau - Williams"}, {"text_idx": "#000002", "text": "Mae Lloyd Williams yn dweud fod chwaraewyr Caerdydd yn benderfynol o orffen eu tymor gartref ar nodyn uchel yn erbyn Zebre."}, {"text_idx": "#000003", "text": "Ar o\u0302l colli yn erbyn Munster nos Wener, mae ti\u0302m Dai Young nawr yn paratoi ar gyfer y ge\u0302m olaf ym Mharc yr Arfau."}, {"text_idx": "#000004", "text": "Croesodd y mewnwr am drydydd cais ei di\u0302m yng Nghorc, ond ni oedd ei ymdrechion yn ddigon i sicrhau\u2019r fuddugoliaeth i Gaerdydd."}, {"text_idx": "#000005", "text": "Ac er fod agweddau positif i\u2019w perfformiad yn Iwerddon roedd Williams yn credu fod momentwm yr ail hanner wedi gadael gormod o waith i\u2019w di\u0302m frwydro yn o\u0302l i\u2019r ornest."}, {"text_idx": "#000006", "text": "\u201cWythnos nesaf yw\u2019r ge\u0302m olaf gartref i ni, yn erbyn Zebre, felly mae\u2019n bwysig ein bod ni\u2019n perfformio,\u201d meddai Williams."}, {"text_idx": "#000007", "text": "\u201cOs gallwn ni berfformio, fi\u2019n siwr y bydd y canlyniad yn iawn ar y dydd."}, {"text_idx": "#000008", "text": "\u201cMae\u2019n bwysig ein bod ni\u2019n cael y perfformiad cywir i ni fel chwaraewyr ac i\u2019r cefnogwyr."}, {"text_idx": "#000009", "text": "\u201cFi\u2019n bles ein bod ni wedi chwarae ge\u0302m o rygbi heddiw a wedi taflu ergyd."}, {"text_idx": "#000010", "text": "\u201cAm y rhan fwyaf o\u2019r ge\u0302m, o\u2019n ni wedi ymdopi gyda\u2019r pwysau a rhoi pwysau ein hunain ar Munster."}, {"text_idx": "#000011", "text": "\u201cOnd fe aeth ychydig o\u2019r momentwm i ffwrdd yn yr ail hanner a dyna oedd y gwahaniaeth heddiw."}, {"text_idx": "#000012", "text": "\u201cRoedd y 10 munud ar o\u0302l y trydydd cais yn bwysig i ni. Byddai pwyntiau neu tiriogaeth wedi bod yn gam yn y cyfeiriad cywir."}, {"text_idx": "#000013", "text": "\u201cOnd yn anffodus, fe wnaeth Munster sgorio yn eithaf sydyn ar o\u0302l hynny a fe aeth y ge\u0302m o\u2019n gafael ni."}, {"text_idx": "#000014", "text": "\u201cO\u2019n ni\u2019n rhedeg ar o\u0302l y ge\u0302m erbyn hynny ac yn anffodus wedi methu rhoi mwy o bwysau ar Munster."}, {"text_idx": "#000015", "text": "Bu rhaid i\u2019r cefnwr Hallam Amos adael y maes gydag anaf yn yr hanner cyntaf, ar o\u0302l serennu yn yr hanner awr agoriadol."}, {"text_idx": "#000016", "text": "Gyda\u2019r seren rhyngwladol yn ymddeol ar ddiwedd y tymor, mae Williams yn gobeithio y bydd cyfle i Amos wisgo\u2019r crys du a glas unwaith eto."}, {"text_idx": "#000017", "text": "\u201cNi ddim yn gwybod eto pa mor ddifrifol mae\u2019r anaf i Hallam. Fel clwb, o\u2019n ni\u2019n gobeithio bydde fe\u2019n chwarae eto tymor yma,\u201d meddai\u2019r mewnwr."}, {"text_idx": "#000018", "text": "\u201cBydd hi\u2019n drist os mai dyna yw\u2019r ge\u0302m olaf i Hallam. Fi wedi mwynhau chwarae a gweithio gyda fe."}, {"text_idx": "#000019", "text": "\u201cMae pawb yn y ti\u0302m yn hoffi Hallam a\u2019i gwmni ac os mai dyna yw\u2019r ge\u0302m olaf, mae\u2019n ffordd drist i orffen."}, {"text_idx": "#000020", "text": "\u201cYn enwedig wrth edrych ar y ffordd wnaeth e chwarae. Oedd e\u2019n wych. Fe oedd yn creu y ceisiau i ni."}, {"text_idx": "#000021", "text": "\u201cMae\u2019n foi da, yn chwaraewr gwych ac, os mai dyna yw y ge\u0302m olaf, bydd pawb yn ei golli e.\u201d"}, {"text_idx": "#000022", "text": "Cardiff trio start Six Nations opener\nSale Sharks tickets available to public from tomorrow!\nEmanuel yn talu teyrnged i'r pac"}, {"text_idx": "#000023", "text": "Cardiff trio start Six Nations opener"}, {"text_idx": "#000024", "text": "Sale Sharks tickets available to public from tomorrow!"}, {"text_idx": "#000025", "text": "Emanuel yn talu teyrnged i'r pac"}, {"text_idx": "#000026", "text": "Subscribe to our recap newsletter:"}, {"text_idx": "#000027", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]